Фил Бул
philbull@gmail.com 2014
Објашњења свих поља приказаних у језичку Систем датотека.

# Сазнајте шта значе подаци о системима датотека

Језичак „Системи датотека“ наводи који су дискови прикључени на рачунар, како се зову и колико је простора на диску доступно на њима.

Уређај наводи назив који је оперативни систем доделио диску. Сваком делу рачунарског хардвера који је прикључен на рачунар даје се унос у директоријуму /dev који се користи за његово препознавање. За чврсте дискове, то обично изгледа као /dev/sda.

Директоријум вам говори где је диск или партиција монтирана. Монтирање је технички израз за чињење диска или партиције доступним за коришћење. Диск може бити физички повезан са рачунаром, али осим ако није и монтиран, датотекама на њему се не може приступити. Када је диск монтиран, биће повезан са фасциклом у коју затим можете отићи како бисте приступили датотекама на диску. На пример, ако је Директоријум наведен као /media/disk, датотекама можете приступити одласком у фасциклу /media/disk на вашем рачунару.

Врста вам говори врсту система датотека који се користи на диску или партицији. Систем датотека одређје како би рачунар требало да складишти датотеке на диску. Неки оперативни системи могу разумети само неке врсте система датотека, а не и друге, па може бити корисно проверити који систем датотека користи спољни чврсти диск, на пример.

Укупно приказује укупни капацитет диска, а Доступно показује колико је тог капацитета доступно за коришћење за датотеке и програме. Искоришћено показује колико се простора на диску већ користи.

Збир искоришћеног и доступног простора не мора нужно да одговара укупном капацитету. То је зато што неки простор на диску може бити резервисан за потребе система. Важан број који треба гледати је колона „Доступно“, јер вам она говори колико простора на диску заправо можете користити.

Такође можете приметити да се укупни капацитет не поклапа са рекламираним капацитетом вашег чврстог диска. То је нормално и дешава се из неколико разлога. Један је тај што произвођачи чврстих дискова користе мало другачији начин бројања капацитета диска од свих осталих. Други је тај што неки простор на диску може бити резервисан за потребе оперативног система. Ако постоји велика разлика у односу на капацитет који очекујете, то може бити зато што је ваш диск подељен на више партиција.