Phil Bull
philbull@gmail.com 2014
Разделът Файлови системи показва колко пространство се използва на всеки твърд диск.

# Проверете колко дисково пространство се използва

За да проверите колко пространство е налично на даден диск, отидете в раздела Файлови системи и погледнете колоните Използвани и Налични.

Ако са показани няколко устройства и търсите устройството, на което има вашата домашна папка, потърсете диска, на който има / или /home, изброени в Папка. Това обикновено (но не винаги) е дискът, на който се съхраняват личните ви файлове.

# Освобождаване на пространство

Ако не ви е останало много място на диска, може да направите няколко неща, за да се опитате да освободите малко място.

Едното е да изтриете нежеланите файлове на ръка. Може да използвате програмата Анализатор на ползването на диска, която ще ви покаже кои файлове и папки заемат най-много пространство. След като изтриете някои файлове, трябва да изпразните Кошчето, за да сте сигурни, че те са напълно премахнати от компютъра.

Може също така да премахвате временни файлове в различни програми. Например уеб браузърите и софтуерните мениджъри често поддържат големи временни файлове. (Начинът на премахването им зависи от програмата.)

Може също така да опитате да деинсталирате някои нежелани приложения. Използвайте обичайния си софтуерен мениджър, за да направите това.

Друг начин за освобождаване на дисково пространство е да „архивирате“ старите файлове, като ги преместите например на външен твърд диск или в онлайн хранилище в „облака“.