Phil Bull
philbull@gmail.com 2014
Fanebladet Filsystemer viser hvor meget plads der bruges på hver harddisk.
scootergrisen
2020-2021

# Tjek hvor meget diskplads, der bruges

Tjek hvor meget plads der er tilgængelig på en disk, ved at gå til fanebladet Filsystemer og kig på kolonnerne Benyttet og Tilgængelig.

Hvis der vises flere enheder og du leder efter den som har din hjemmemappe, så kig efter disken med / eller /home under Mappe. Det er typisk (men ikke altid) den disk hvor dine personlige filer gemmes.

# Frigør diskplads

Hvis du ikke har meget diskplads tilbage, så er der nogle ting du kan prøve for at frigøre noget plads.

En af måderne er at slette uønskede filer manuelt. Du kan bruge programmet Disforbrugsanalyse til at fortælle dig hvilke filer og mapper som bruger mest plads. Når du har slettet nogen filer, så tøm Papirkurven for at sørge for at de fjernes helt fra computeren.

Du kan også fjerne midlertidige filer i diverse programmer. F.eks. har webbrowsere og softwarehåndteringer ofte midlertidige filer med betydelig størrelse. (Hvordan du fjerner dem afhænger af programmet).

Du kan også prøve at afinstallere uønskede programmer. Brug din sædvanlige softwarehåndtering til at gøre det.

En anden måde at frigøre diskplads på er f.eks. ved at “arkivere” gamle filer ved at flytte dem til en ekstern harddisk eller online “sky”-lager.