Фил Бул
philbull@gmail.com 2014
Језичак Системи датотека приказује колико се простора користи на сваком чврстом диску.

# Проверите колико се простора на диску користи

Да бисте проверили колико је простора доступно на диску, идите на језичак Системи датотека и погледајте колоне Коришћено и Доступно.

Ако је приказано више уређаја, а тражите онај на коме се налази ваша лична фасцикла, потражите диск који има / или /home наведен под ставком Директоријум. Ово је обично (али не увек) диск на коме су ускладиштене ваше личне датотеке.

# Ослобађање простора на диску

Ако вам није преостало много простора на диску, постоји неколико ствари које можете урадити да бисте покушали да ослободите нешто простора.

Један начин је да ручно обришете нежељене датотеке. Можете користити програм Испитивач искоришћености диска да сазнате које датотеке и фасцикле заузимају највише простора. Након брисања неких датотека, требало би да испразните Смеће како бисте били сигурни да су потпуно уклоњене са рачунара.

Такође можете уклонити привремене датотеке у разним програмима. На пример, веб прегледачи и управници софтвера често чувају повеће привремене датотеке. (Начин на који их уклањате зависи од програма.)

Такође можете покушати да уклоните неке нежељене програме. Користите свој уобичајени управник софтвера да то урадите.

Други начин ослобађања простора на диску је „архивирање“ старих датотека њиховим премештањем на спољни чврсти диск или на мрежно складиште у „облаку“, на пример.