Фил Бул
philbull@gmail.com 2011
Мајкл Хил
mdhillca@gmail.com 2011, 2014
Прегледајте меморијску мапу процеса.

# Коришћење меморијских мапа

Виртуелна меморија је приказ комбиноване физичке меморије и разменског простора у систему. Она омогућава покренутим процесима да приступе већој количини меморије од постојеће физичке меморије мапирањем локација у физичкој меморији у датотеке на диску. Када систему затреба више страница меморије него што је доступно, неке од постојећих страница ће бити избачене или уписане у разменски простор.

Меморијска мапа приказује укупну употребу виртуелне меморије процеса, и може се користити за одређивање утрошка меморије при покретању једног или више примерака програма, за проверу коришћења исправних дељених библиотека, за посматрање резултата подешавања разних параметара учинка које програм може имати, или за дијагностиковање проблема као што је цурење меморије.

За приказивање мапе меморије процеса:

Кликните на језичак Процеси.

Десним кликом кликните на жељени процес у списку процеса.

Кликните на Мапе меморије.

# Читање мапе меморије

Адресе су приказане хексадецимално (основа 16).

Величине су приказане у ИЕЦ бинарним префиксима.

При извршавању процес може динамички доделити више меморије у област која се зове heap (гомила), и складиштити аргументе и променљиве у другу област која се зове stack (стек).

Сам програм и свака од дељених библиотека имају по три уноса, један за сегмент текста за читање-извршавање, један за сегмент података за читање-писање и један за сегмент података само за читање. Оба сегмента података морају бити избачена у размену (swap) приликом замене страница.

## Својства

Име датотеке | Место дељене библиотеке коју процес тренутно користи. Ако је ово поље празно, подаци о меморији у овом реду описују меморију која припада процесу чије је име приказано изнад табеле мапе меморије.
ВМ почетак | Адреса на којој сегмент меморије почиње. ВМ почетак, ВМ крај и ВМ померај заједно одређују место на диску на које је дељена библиотека мапирана.
ВМ крај | Адреса на којој се сегмент меморије завршава.
ВМ величина | Величина сегмента меморије.

Ознаке

Следеће заставице описују различите врсте приступа сегменту меморије које процес може имати:

## p

Сегмент меморије је приватан за процес и није приступачан другим процесима.

## r

Процес има дозволу за читање из сегмента меморије.

## s

Сегмент меморије је дељен са другим процесима.

## w

Процес има овлашћење за упис у сегмент меморије.

## x

Процес има овлашћење за извршавање наредби које су садржане унутар сегмента меморије.

ВМ померај | Место адресе унутар сегмента меморије, мерено од почетка виртуелне меморије (VM Start).
Приватно, дељено, чисто, измењено | приватним страницама приступа само један процес дељеним страницама може приступити више од једног процеса чисте странице још увек нису измењене док су у меморији и могу бити одбачене када се одреде за избацивање у размену (swap) измењене странице су измењене док су у меморији и морају бити уписане на диск када се одреде за избацивање у размену (swap)
Device | Главни и споредни бројеви уређаја на коме се налази назив датотеке дељене библиотеке. Заједно они одређују партицију на систему.
И-чвор | И-чвор (inode) на уређају са кога се место дељене библиотеке учитава у меморију. И-чвор је структура коју систем датотека користи за складиштење датотеке, а број који му је додељен је јединствен.