Phil Bull
philbull@gmail.com 2014
Ако компютърът извършва много работа, той ще използва повече процесорно време и повече памет.

# Нормално ли е компютърът ми да ползва толкова много от процесора или паметта?

Всички програми, работещи на вашия компютър, споделят ЦП (процесорно) време и паметта. Ако стартирате много програми едновременно или ако някои програми извършват много работа, ще се използва по-голям процент от двете неща.

Ако ползването на процесора е около 100%, това означава, че компютърът ви се опитва да свърши повече работа, отколкото има възможност. По принцип това е нормално, но означава, че програмите може да се забавят малко. Компютрите са склонни да използват почти 100% от процесора, когато извършват интензивни изчисления, като например стартиране на игри.

Ако процесорът работи на 100% дълго време, това може да направи компютъра ви досадно бавен. В този случай трябва да разберете коя програма използва толкова много процесорно време.

Ако ползването на паметта е близо до 100%, това може да забави много работата. Това се дължи на факта, че компютърът се опитва да използва твърдия ви диск като временно хранилище на памет, наречено „пейджинг памет“. Твърдите дискове са много по-бавни от системната памет.

Може да се опитате да освободите малко системна памет, като спрете някои програми. Ако работата става твърде бавна, опитайте да рестартирате компютъра.

Паметта, показана в раздела Ресурси, е системна памет (наричана също RAM). Тя се използва за временно съхраняване на програмите, докато те работят на компютъра. Това не е същото като твърдия диск или други видове памет, които се използват за по-трайно съхранение на файлове и програми.