Phil Bull
philbull@gmail.com 2011
Michael Hill
mdhillca@gmail.com 2011, 2014
Vis hukommelsesområdet af en proces.
scootergrisen
2020-2021

# Brug af hukommelsesområder

Virtuel hukommelse repræsenterer den samlede fysiske hukommelse og swapplads i et system. Den gør det muligt for kørende processer at tilgå mere end den fysiske hukommelse, ved at kortlægge placeringer i den fysiske hukommelse til filer på disken. Når systemet har brug for flere sider med hukommelse end der er tilgængelig, så vil nogle af de eksisterende sider blive “paged out” eller skrevet til swappladsen.

Hukommelsesområdet viser processens samlede forbrug af virtuel hukommelse og kan bruges til at fastslå hvor meget hukommelse det koster at køre en enkelt eller flere instanser af programmet, for at sikre brugen af de korrekte delte biblioteker, for at se resultaterne efter justering af diverse parametre som programmet har til at tune ydelsen, eller til at diagnosticere problemer såsom hukommelseslæk.

Vis hukommelsesområdet af en proces:

Klik på fanebladet Processer.

Højreklik på den ønskede proces i proceslisten.

Klik på Hukommelsesområder.

# Læsning af hukommelsesområdet

Adresserne vises i heksadecimal (16-talsystem).

Størrelser vises med binære IEC-præfikser.

Ved kørselstid kan processen allokere mere hukommelse, dynamisk, i et område som kaldes heap og gemme argumenter og variabler i et andet område som kaldes stack.

Selve programmet og alle de delte biblioteker har tre poster hver, en til skrive-køre-tekstsegmentet, en til læse-skrive-datasegmentet og en til et skrivebeskyttet datasegment. Begge datasegmenter skal “paged out” ved swaptid.

## Egenskaber

Filnavn | Et delt biblioteks placering som i øjeblikket bruges af processen. Hvis feltet er tomt, så beskriver hukommelsesinformationen i denne række hukommelse som ejes af processen med det navn, som vises over hukommelsesområdetabellen.
V. huk. start | Adressen hvor hukommelsessegmentet begynder. Tilsammen angiver V. huk. start, V. huk. slut og V. huk.-afsæt placeringen på disken hvor det delte bibliotek er kortlagt.
V. huk. slut | Adressen hvor hukommelsessegmentet slutter.
V. huk.-stør. | Størrelsen på hukommelsessegmentet.

Flag

Følgende flag beskriver de forskellige typer adgang til hukommelsessegment, som processen kan have:

## p

Hukommelsessegmentet er privat til processen og kan ikke tilgås af andre processer.

## r

Processen har tilladelse til at læse fra hukommelsessegmentet.

## s

Hukommelsessegmentet er delt med andre processer.

## w

Processen har tilladelse til at skrive i hukommelsessegmentet.

## x

Processen har tilladelse til at køre instruktioner som er i hukommelsessegmentet.

V. huk.-afsæt | Adressens placering i hukommelsessegmentet, målt fra V. huk. start.
Privat, delt, ren, snavset | privat sider kan tilgås af en proces delt sider kan tilgås af mere end en proces ren sider er endnu ikke blevet ændret mens de var i hukommelse og kan forkastes, når det er blevet besluttet, at de skal byttes ud snavset sider er blevet ændret mens de var i hukommelse og skal skrives til disk, når det er blevet besluttet, at de skal byttes ud
Enhed | De store og de små tal for enheden hvorpå filnavnet for det delte bibliotek findes. Tilsammen angiver de en partition på systemet.
Inode | Inoden er den enhed hvorfra placeringen af delt bibliotek indlæses i hukommelse. En inode er den struktur som filsystemet bruger til at gemme en fil og tallet som tildeles til den er unikt.